
RAPORT DE SPECIALITATE 
pentru aprobarea Planului de ordine şi siguranţă publică al 
Direcţiei de Poliţie Locală Drobeta Turnu Severin 
		
  	
	Ordinul M.A.I. nr.92 din 05.05.2011 pentru aprobarea Metodologiei de elaborare a planului de ordine şi siguranţă publică al poliţiei locale, prevede obligativitatea întocmirii Planului de ordine şi siguranţă publică al poliţiei locale, conţinând criteriile ce trebuie avute în vedere la elaborarea acestuia.
	Planul de ordine şi siguranţă publică al poliţiei locale a municipiului Drobeta Turnu Severin este documentul prin care se organizează anual activitatea Direcţiei de Poliţie Locală Drobeta Turnu Severin, în vederea menţinerii ordinii şi siguranţei publice pe teritoriul municipiului.
	La elaborarea Planului de ordine şi siguranţă publică s-au avut în vedere aspectele ce privesc amplasarea geografică a teritoriului, populaţia, evenimentele social-economice, politice sau religioase, starea infracţională şi contravenţională, dispozitivele de ordine şi siguranţă publică, misiunile specifice şi zonele de responsabilitate, activităţi şi misiuni executate în comun, efectivele şi suportul logistic, modalitaţile de instruire a efectivelor pentru executarea activităţilor şi controlul dispozitivelor, modul de realizare a informărilor reciproce cu privire la evoluţia situaţiei operative între structurile de poliţie locală şi celelalte instituţii participante la activităţile de menţinere a climatului de ordine şi siguranţă publică, periodicitatea evaluării activităţilor desfăşurate.
	De asemenea, au fost avute in vedere si datele ce ne-au fost comunicate de catre Politia municipiului Drobeta Turnu Severin-Biroul Ordine Publica prin adresa nr.452100/30.03.2022, inregistrata la institutia noastra in data de 30.03.2022 sub nr.2171, precum si informatiile furnizate de catre A.J.O.F.M. MH prin adresa nr. 3641/18.03.2022, inregistrata la institutia noastra cu nr.1864/21.03.2022.
Planul de ordine si siguranta publica al politiei locale se aproba de catre autoritatea deliberativa a municipiului Drobeta Turnu Severin.
	Având în vedere cele expuse, consideram ca se impune adoptarea Planului de ordine si siguranta publica al Directiei de Poltie Locala Drobeta Turnu Severin pentru anul 2022.

     Director executiv,

Ștefănescu Doru Gigel

	Întocmit,
                                                              Șef serviciu ordine publică
                                                                                               Ștefănescu Ștefăniță

